OzLabs/hebrew-wiki-articles huggingface dataset:
נוסע רחוק

"נוסע רחוק" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד.

== רקע וכתיבה ==
השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-8 בדצמבר 1987 בשבוע לאחר מכן נכנס לדירוג במקום ה-18. ב-5 בינואר 1988 עלה השיר למקום השני – המיקום הגבוה ביותר שהגיע אליו. לבסוף, ב-23 בפברואר, לאחר עשרה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-22.

== מיקומי שיא ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:סינגלים בהוצאת הד ארצי
הכרזת מלחמה (שיר)

"הכרזת מלחמה" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד.

== רקע וכתיבה ==
השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-5 במאי 1987 בשבוע לאחר מכן נכנס לדירוג במקום ה-15. ב-16 ביוני עלה השיר למקום הראשון, שם שהה במשך שבועיים רצופים. לבסוף, ב-11 באוגוסט, לאחר עשרה שבועות רצופים, יצא מהמצעד השבועי.

במצעד הפזמונים העברי השנתי ב-1987 דורג במקום ה-11.

== גרסאות כיסוי ==
במרוצת השנים הוקלט השיר מספר פעמים, ביניהן:

בשנת 2024 בידי הזמרת-יוצרת דנה אינטרנשיונל במסגרת המופע "חברים שרים אדם".<ref></ref>

== מיקומי שיא ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
היא רוקדת לבדה

"היא רוקדת לבדה" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק.

== רקע וכתיבה ==
השיר נכתב על ידי רחל שפירא, הולחן על ידי קורין אלאל, והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-28 ביוני 1988, ובשבוע לאחר מכן נכנס לדירוג במקום ה-22. ב-16 באוגוסט 1988 עלה השיר למקום השני – המיקום הגבוה ביותר שהגיע אליו. לבסוף, ב-14 בספטמבר, לאחר עשרה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-13.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי קורין אלאל
קטגוריה:שירים על בדידות
קטגוריה:שירים על ריקודים
קטגוריה:סינגלים בהוצאת הד ארצי
דלית מילשטיין

דלית מילשטיין (נולדה ב-1964) היא יוצרת, במאית ושחקנית תיאטרון ישראלית.

== ביוגרפיה ==
מילשטיין נולדה ב-1964 להיסטוריון אורי מילשטיין ולשחקנית שפרה מילשטיין לבית בן דוד<ref></ref>.

סיימה לימודי תיכון במגמת תיאטרון בתלמה ילין ב-1982 ולאחר מכן עשתה את שירותה הצבאי כמש"קית חינוך ותרבות. כשנה לאחר שחרורה למדה לימודי תיאטרון רחוב במרכז לתיאטרון רחוב של עיריית תל אביב, ולאחר שסיימה נרשמה ללימודי משחק בסטודיו ניסן נתיב ולימודי תיאטרון תנועה בסדנה של רות זיו איל, וזכתה במשך שנתיים רצופות במלגות קרן שרת ללימודי תיאטרון. ב-2008 השלימה תואר ראשון בהצטיינות במדעי הרוח והחברה באוניברסיטה הפתוחה, ב-2012 קיבלה תואר שני באומנויות מאוניברסיטת תל אביב, וב-2020 הוענק לה תואר דוקטור במדעים קוגניטיביים מאוניברסיטת בן-גוריון בנגב.

== קריירה מקצועית ==
את הקריירה המקצועית שלה החלה מילשטיין ככתבת לענייני ספרות ותרבות בעיתונים העיר, חדשות וכל העיר (1985-1988).

ב-1991 ייסדה עם חבר הילדות שלה, המחזאי והבמאי אבישי מילשטיין, את תיאטרון נוצר בבת-ים<ref></ref>. בין השנים 1991–1997 גם ביימה הפקות של בימת הנוער ברחובות.

מילשטיין ניהלה את תיאטרון נוצר בפועל מיום הקמתו, ביימה, כתבה ושיחקה בהצגות, ובין השנים 2004–2017 גם הייתה המנהלת האומנותית<ref></ref>.

ב-2017 פרשה מתפקידיה לאחר שהבינה שתיאטרון נוצר בדרכו להפוך לתיאטרון רפרטוארי, ועתיד להפסיק להיות להקה בהנהגת יוצר אחד.

מאז 2021 היא חוקרת במחלקה לפסיכולוגיה באוניברסיטת חיפה.

== בין עבודותיה ==
=== משחק ===
* נועה בת 17 - שחקנית משנה בסרטו של יצחק ישורון (1982)<ref></ref>
* האבן והשושנים - הצגת בוגרים בסטודיו למשחק ניסן נתיב, שהועלתה גם בתיאטרון הקאמרי ולבסוף השתתפה כהצגה אורחת בפסטיבל עכו 1990<ref></ref>.
* שעשועים של רקב - הפקה ומשחק במחזה פריט עטו של חנוך רעים ובבימויו. פסטיבל עכו, 1991.

=== בימוי ===
* ירמה - תרגום מאת אבישי מילשטיין למחזה של לורקה. תיאטרון נוצר, 2002
* ארץ בושת - קברט סאטירי שיצרה מילשטיין עם המוזיקאי בועז ברקת. תיאטרון נוצר, 2006<ref></ref>
* ערבה - עיבוד מחודש למחזה "הרחק בערבה" של אהרן מגד. תיאטרון נוצר, 2011<ref></ref>
* הר - שלושה מחזות מאת מילשטיין ובבימויה, שנוצרו בהשראת טרילוגיית הטרגדיות של סופוקלס על אדיפוס המלך. תיאטרון נוצר, 2013<ref></ref> המחזה נבחר כאחת ההצגות שהשתתפו באירועי ישרא-דרמה 2014<ref></ref>
* מר קרקס - הצגת יחיד של בעלה של מילשטיין, ערן לביא, שהיא מופע קרקס לכל המשפחה. 2013<ref></ref>

=== כתיבה ===
* הגבול והשיבה - אסופת סיפורים קצרים העוסקים במציאות כמו-אפוקליפטית שמותירה שרידי אנושות, פליטים זרוקים, רעבים ועלובים המחפשים אחר משמעות (2001)
* בדרכו שלו: אפי ארזי - ביוגרפיה של איש העסקים ומייסד חברת סאיטקס (2005)
* יחסי איש וארצו בדרמה העברית: מתשוקה למימוש (2012)

== חיים אישיים ==
מתגוררת בקריית אונו, אם לבן ובת. אחותה, תמר מילשטיין, היא מייסדת "במה לקהילה" - מיזם תרבות בקיבוץ כרמים.

== קישורים חיצוניים ==

== הערות שוליים ==

קטגוריה:במאיות תיאטרון ישראליות
קטגוריה:שחקניות תיאטרון ישראליות
קטגוריה:בוגרות תלמה ילין
קטגוריה:בוגרות האוניברסיטה הפתוחה
קטגוריה:בעלות תואר דוקטור מאוניברסיטת בן-גוריון בנגב
קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:בוגרי תלמה ילין
קטגוריה:בעלי תואר דוקטור מאוניברסיטת בן-גוריון בנגב
קטגוריה:בוגרי האוניברסיטה הפתוחה
קטגוריה:סגל אוניברסיטת חיפה: פסיכולוגיה
קטגוריה:קריית אונו: אישים
קטגוריה:משפחת בלובשטיין-מילשטיין
קטגוריה:ישראליות שנולדו ב-1964
קטגוריה:ישראלים שנולדו ב-1964
איריק אנגה

איריק סון אנגה (בשוודית: Erik Sune Enge; נולד ב-26 ביולי 1996) הוא שחקן שוודי-פיני.

== ביוגרפיה ==
איריק אנגה נולד בעיר סטוקהולם שבשוודיה בשם איריק לינגרין (Lönngren), וכשהיה בן כמה חודשים עבר עם הוריו לאולנד. אמו, מריה, נולדה באולנד, ואביו, פטריק, נולד בשוודיה. בסביבות שנת 2020 החליף את שם המשפחה שלו לאנגה, שם הנעורים של סבתו מצד אביו. בצעירותו למד אנגה בבית הספר לאמנויות הבמה "קולטורמה" שבסטוקהולם. הוא דובר שוודית, אנגלית, פינית, איטלקית וגרמנית.<ref name=":0"></ref>

== קריירה ==
בין השנים 2015 ל-2016 השתתף אנגה בסדרת הטלוויזיה השוודית , בתפקיד פינן.

בשנת 2018 השתתף בעונה הרביעית של סדרת הדרמה "הגשר", בה גילם את דמותו של כריסטופר.<ref name="subtitletalent.com">[https://subtitletalent.com/erik-enge Erik Enge.] In: subtitletalent.com. Abgerufen am 10. November 2021.</ref>

בשנת 2020 כיכב בסרט הדרמה-ספורט "Tigers" , בו גילם את דמותו של שחקן הכדורגל השוודי מרטין בנגטסון . הסרט מבוסס על האוטוביוגרפיה שכתב בנגטסון על חוויותיו ככדורגלן צעיר בקבוצת הכדורגל האיטלקית אינטר מילאנו.<ref></ref>

== פילמוגרפיה ==
=== טלוויזיה ===
{| class="wikitable sortable"
!שנה
!סדרה/סרט
!תפקיד
! class="unsortable" |הערות
|-
|2015–2016
|
|פינן
|
|-
|2018
|Morden i Sandhamn 
|אנטון
|תפקיד אורח
|-
|2018
|הגשר
|כריסטופר
|עונה רביעית
|-
|2020
|
|מאטס
|2 פרקים
|-
|2021
|Beck 
|ויקטור
|תפקיד אורח
|-
|2022
|Allt som blir kvar
|סימון
|
|-
|2023
|
|רוברט
|עונה שלישית
|}

=== קולנוע ===
{| class="wikitable sortable"
!שנה
!סרט
!תפקיד
! class="unsortable" |הערות
|-
|2011
|Iris - Die abenteuerliche Reise ins Glück
|אלברט
|
|-
|2013
|Disciple 
|קרל ברג
|
|-
|2019
|From Our Laundry
|דוד
|סרט קצר
|-
|2020
|Tigers 
|מרטין בנגטסון
|
|-
|2022
|Black Crab 
|גראנוויק
|
|}

== פרסים ומועמדויות ==
{| class="wikitable sortable"
! scope="col" |שנה
!פרס
! scope="col" |קטגוריה
! scope="col" |סדרה/סרט
!תוצאה
! class="unsortable" |הערה
|-
|2019
|פסטיבל הסרטים הקצרים השוודי 
|השחקן הטוב ביותר (גבר)
|From Our Laundry
|
|<ref name=":0" />
|-
|2020
|פסטיבל הסרטים של רומא 
|פרס הכוכב העולה
| rowspan="3" |Tigers 
|
|<ref name=":0" />
|-
|2021
|פסטיבל הסרטים של גטבורג 
|השחקן הטוב ביותר
|
|<ref>[https://www.filminstitutet.se/globalassets/2.-fa-kunskap-om-film/svensk-film-i-utlandet/swedish-film-magazine/swedish-film-2-2021.pdf Swedish Film: #2 2021.] In: filminstitutet.se. Abgerufen am 10. November 2021. (PDF; 10,8 MB)</ref>
|-
|2022
|פרס גולדבאג
|השחקן הראשי הטוב ביותר
|
|<ref></ref>
|}

== קישורים חיצוניים ==

* [http://www.svenskfilmdatabas.se/en/item/?type=person&itemid=536129 איריק אנגה], באתר מסד הנתונים הקולנועי השוודי

== הערות שוליים ==

קטגוריה:שחקני קולנוע וטלוויזיה פינים
קטגוריה:שחקני קולנוע וטלוויזיה שוודים
קטגוריה:סטוקהולם: אישים
קטגוריה:שוודים שנולדו ב-1996
Dale Promo

Dale Promo (בעברית: יאללה פרומו) הוא סינגל שהוקלט על ידי הזמרת הישראלית נועה קירל והזמר הפוארטו ריקני מטרו דה סבאג'. את השיר הוציאה ב-27 במאי 2022 לאור חברת התקליטים Graph Pen, כסינגל שלא מתוך אלבום אולפן. הוא הופק על ידי מפיק המוזיקה הישראל-הולנדי בועז ואן דה ביטס.

== רקע וביקורות ==
את השיר חיבר מטרו דה סבאג'. זה לא שיתוף הפעולה הראשון בינו לבין אמן הישראלי, כשבעבר הוציא גרסה ספרדית עם אליעד נחום לשיר "אל תגלי".

אתר "Mako" ציין כי קולה של קירל בשיר נשמע ערוך באופן לא-טבעי, והמבטא שלה בספרדית לא טוב.

ברשת הזרמת המדיה ספוטיפיי, הצליח לצבור למעלה מ-589 אלף השמעות.

== וידאו קליפ ==
הווידאו קליפ הרשמי פורסם ב-27 במאי 2022, יום צאת השיר. הוא בוים על ידי דורון סריי, ונכון לאוגוסט 2022 עומד מונה הצפיות של הקליפ על למעלה מ-3.3 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נועה קירל
קטגוריה:שירים בספרדית
קטגוריה:סינגלים בהוצאת אטלנטיק רקורדס
הבצורת באירופה (2022)

אזהרות בצורת באירופה מ-21 ביולי 2022.
בקיץ 2022, חלקים ביבשת אירופה החלו לחוות תנאים של בצורת, אשר החמירו בעקבות גלי חום.<ref></ref> ב-9 באוגוסט, חוקר בכיר בנציבות האירופית ציין כי נראה שזו השנה הגרועה ביותר באירופה מזה 500 שנה.<ref></ref>

== צרפת ==
ליס , לאחר שהתייבש בכניסה לעיר שאמברי ב-28 ביולי 2022.]]
נהר ה[[איבון התייבש בקומונה אובנה ביולי 2022.]]
עצים יבשים ב[[רביול , ז'ורה]]
חלקים מסוימים בצרפת חוו בצורת.<ref></ref><ref></ref> שני שלישים מהמדינה נמצאים בכוננות למשבר.<ref></ref> לפי הדיווחים, המצב נגרם בשל גלי החום ההיסטוריים אשר פקדו את המדינה.<ref></ref> יולי היה החודש היבש ביותר בצרפת מזה 60 שנה.<ref></ref> עד חודש אוגוסט, אזלו מי השתייה ב-100 כפרים.<ref></ref> השימוש במים הוגבל כמעט בכל מחוזות צרפת.<ref></ref> אליזבת בורן, ראשת ממשלת צרפת, כינתה את המצב "הבצורת הקשה ביותר בהיסטוריה".<ref></ref> ב-5 באוגוסט היא הודיעה על הקמת יחידת משברים בין-משרדית.<ref></ref>

קציר התירס הלאומי צפוי להיות נמוך ב-18.5% ביחס לשנת 2021.<ref></ref> מחסור בחלב צפוי להתרחש בהמשך.<ref></ref> עם זאת, חוות המלח הרוויחו מהטמפרטורות החמות.<ref></ref>

== גרמניה ==
מפלס המים של נהר הריין ירד עד כדי כך שהספנות באזור הושפעה.<ref></ref><ref></ref>

== איטליה ==
מצב חירום הוכרז במדינה ביולי 2022.<ref></ref> הבצורת נחשבה לגורם למותם של עשרות פרות.<ref></ref>
הנהר הארוך ביותר ב[[איטליה, נהר הפו, התייבש בשל הטמפרטורות החמות]]

== רומניה ==
ביולי 2022 הוכרזו הגבלות מים ברומניה, כהכנה לבצורת.<ref></ref>

== ספרד ופורטוגל ==
חצי האי האיברי חווה בצורת. מחסור במים הפך נפוץ בספרד, ולכן החל קיצוב בכמויות המים.<ref></ref> גם פורטוגל הכריזה על משבר בצורת.<ref></ref>

== הממלכה המאוחדת ==
יולי 2022 היה חודש יולי היבש ביותר באנגליה מאז 1935.<ref></ref><ref></ref> לפי סקיי ניוז, באחד מכל שבעה מחוזות במדינה, זה היה יולי היבש ביותר מאז תחילת הרישומים ב-1836.<ref></ref> כתוצאה מכך, הוחל איסור על שימוש בצינורות השקיה בחלקים מסוימים של דרום-מזרח אנגליה.<ref></ref> 
מדשאת פארק גריניץ' יבשה, יולי 2022
שדות ואדמות בור במדינה התייבשו.<ref></ref> ב-12 באוגוסט נכנס לתוקף איסור צנרת על ידי ספק מי השתייה South East Water.<ref></ref> תנאים דמויי-בצורת השפיעו גם על דרום-מערב אנגליה.<ref></ref>

ב-12 באוגוסט, הוכרזה בצורת<ref></ref> בשמונה מתוך 14 אזורי המשרד לאיכות הסביבה: דבון וקורנוול, סולנט וסאות' דאונס, קנט ודרום לונדון, הרטס וצפון לונדון, מזרח אנגליה, תמזה, לינקולנשייר ונורת'האמפטונשייר, וכן מזרח המידלנדס.<ref></ref> על פי דיווחים, אספקת החשמל נמצאת בסיכון.<ref></ref> רמות המים במאגרים נמצאות בשפל של 25 שנה.<ref></ref>

ב-15 באוגוסט הוחל איסור על שימוש בצינורות השקיה במחוז קורנוול, לראשונה מזה 26 שנים.<ref></ref>

== ראו גם ==
* גל החום באירופה (2022)

== קישורים חיצוניים ==

* 
* 

== הערות שוליים ==

אירופה
קטגוריה:אירופה: אסונות טבע
קטגוריה:אסונות טבע ב-2022
קטגוריה:2022 בממלכה המאוחדת
קטגוריה:2022 באיטליה
קטגוריה:2022 בצרפת
קטגוריה:2022 בגרמניה
קטגוריה:2022 בספרד
שון דונדט

שון דונדט (בפלמית:Sean Dhondt; נולד ב-13 בפברואר 1984), הוא זמר ומנחה רדיו וטלוויזיה בלגי.

שון דונדט נולד בסיינט ניקלאס במזרח פלנדריה. 

== קריירה ==
בשנת 2001 הקים את להקת הפופ-פאנק Nailpin הבלגית. תחילה הוא היה מתופף והחל משנת 2006 הסולן. בשנת 2007 הלהקה הוציאה הקלטה של שיר They Don't Know שבמקור בוצע על ידי קירסטי מקוי בשנת 1979. השיר הגיע למקום השישי באולטראטופ. לאחר הוצאת האלבום השלישי וסבב הופעות באוקטובר 2009 הלהקה הודיעה על הפסקה בפעילות ולא חידשה אותה בהמשך. דונדט המשיך בקריירת סולו למשך מספר שנים. בשנים 2014–2019 הוא היה סולן של להקה Manoeuvres הבלגית.

בשנת 2005 דונדט החל להנחות תוכנית טלוויזיה מוזיקאית בערוץ TMF Flanders. בהמשך הוא הנחה בערוץ JIM ביחד עם אלין דה מונק. כמו כן הוא קיבל תוכנית ערב אישית Sean Late Night. בשנת 2015 הוא עזב את הערוץ.

בשנת 2011 דונדט החל לשדר בערוץ טלוויזיה VTM 2 בו הוא קיבל להנחות תחרות ריקודים The Ultimate Dance Battle. בשנת 2012 הוא הנחה את העונה השנייה של התוכנית. בשנים 2012 ו-2014 הוא היה מדריך בתוכנית The Voice Kids. הוא ממשיך לעבוד בערוץ גם בשנות ה-20.

בנוסף לטלוויזיה דונדט משדר תוכנית רדיו. בשנים 2015–2017 הוא היה שדרן של תוכנית The BSMNT בתחנת רדיו שמתמחה במוזיקה. בשנת 2017 הוא קיבל תוכנית ששודרה בימי ראשון בצהריים.

בשנת 2017 הנחה את העונה השמינית והאחרונה של תוכנית המציאות "פקין אקספרס" בגרסתה הבלגית. 

דונדט היה חלק של צוות מוזיקלי של מספר סרטים וסדרות טלוויזיה בלגיות ושיחק בתפקיד קמע.

בשנת 2020 דונדט היה במרכז שערוריית סקסטינג שבעקבותיה מספר אנשים נעצרו ובשנת 2021 הוא התגרש.

== קישורים חיצוניים ==

== הערות שוליים ==

קטגוריה:זמרים בלגים
קטגוריה:מנחי טלוויזיה בלגים
קטגוריה:שדרני רדיו וטלוויזיה
קטגוריה:מוזיקאי רוק
קטגוריה:מתופפים
קטגוריה:בלגים שנולדו ב-1984
אנטוליה נוסאטי

אנטוליֶה נוֹסָאטִי (ברומנית: Anatolie Nosatîi; נולד ב-12 בספטמבר 1972) הוא פוליטיקאי מולדובי המשמש כשר ההגנה של מולדובה מאז 1 במרץ 2022.

==ביוגרפיה==
נוסאטי נולד ב-12 בספטמבר 1972. ב-1993 התגייס לצבא מולדובה. הוא למד באקדמיות צבאיות במולדובה, באוקראינה ובארצות הברית. הוא שירת בכוח שמירת שלום בעיראק, שימש כמפקד גדוד, ולאחר מכן מילא תפקידי מטה ומנהל שונים במטה הכללי המולדובי. ב-2020 הוא פרש מהצבא.

ב-6 באוגוסט 2021 הציגו נשיאת מולדובה מאיה סנדו וראש הממשלה נטליה גבריליצה את נוסאטי כמועמדן לתפקיד שר ההגנה. כעבור שבועיים ביקר בקייב במהלך יום העצמאות האוקראיני ונפגש עם מקבילו האוקראיני אנדרי טאראן במטרה לחזק את הסולידריות בין שתי המדינות.

==קישורים חיצוניים==

* [https://www.army.md/?lng=3&action=show&cat=155&obj=7006 אנטוליה נוסאטי] באתר משרד ההגנה המולדובי
* [https://www.facebook.com/people/Anatolie-Nosatîi-Ministru-al-Apărării-al-Republicii-Moldova/100071576353359/ אנטוליה נוסאטי] בפייסבוק

==הערות שוליים==

קטגוריה:פוליטיקאים מולדובנים
קטגוריה:שרי הגנה
קטגוריה:שרי ממשלת מולדובה
קטגוריה:ילידי 1972
ראש המטה הכללי (מולדובה)

ראש המטה הכללי (ברומנית: Șefii Marelui Stat Major al Armatei) הוא הדרג הפיקודי העליון בכוחות המזוינים הלאומיים של מולדובה. הוא כפוף לשר ההגנה והוא היועץ הצבאי הישיר של ממשלת מולדובה. מקביל לתפקיד הרמטכ"ל בצה"ל. על פי חוקת מולדובה, במקרה של מלחמה, מתמנה גנרל בכיר לתפקיד "המפקד העליון" של הצבא, והרמטכ"ל הופך באופן אוטומטי לסגנו.

בימיה הקצרים של הרפובליקה הדמוקרטית המולדובנית נוסד תפקיד "המנהל הכללי של הכוחות המזוינים" אשר מילא בו זמנית את תפקיד שר ההגנה ותפקיד ראש המטה הכללי. לאחר התפרקות ברית המועצות הוקם שוב צבא מולדובי עצמאי מחדש. ב-1992 הוקם משרד ההגנה, וב-1994 נוסד תפקיד ראש המטה הכללי.

==רשימת ראשי המטה הכללי==
{| class="wikitable"
|-
! width="210" | שם
! width="120" | תחילת כהונה
! width="120" | סיום כהונה
|-
| פאבל קיראו || 26 באפריל 1994 || 20 במרץ 1997
|-
| ולדימיר דונצול || 20 במרץ 1997 || 24 בדצמבר 1997
|-
| יון קורופצ'אן || 16 ביוני 1998 || 25 בספטמבר 2009
|-
| ויטליה מרינוצה || 25 בספטמבר 2009 || מאי 2010
|-
| יוריה דומיניק || מאי 2010 || 18 בנובמבר 2011
|-
| ויטליה סטויאן || 18 בנובמבר 2011 || 2013
|-
| איגור גורגן || 2013 || 18 במרץ 2016
|-
| איגור קוטיה || 18 במרץ 2016 || 1 ביולי 2019
|-
| איגור גורגן || 1 ביולי 2019 || מכהן
|}

== קישורים חיצוניים ==
* Ministerul Apărării Naționale, [http://www.mapn.ro/download/sefi-smg.pdf "Șefii Statului Major General"]
* 
* 

קטגוריה:מפקדי צבאות סדירים בעת החדשה
קטגוריה:מולדובה: צבא וביטחון
משרד ההגנה (קרואטיה)

משרד ההגנה של רפובליקת קרואטיה (בקרואטית: Ministarstvo obrane Republike Hrvatske או בראשי תיבות MORH) הוא משרד בממשלה הקרואטית, האחראי על יישום מדיניות הביטחון של קרואטיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של קרואטיה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי של הכוחות המזוינים מדווח ישירות לשר.

מריו באנוז'יץ' מהאיחוד הדמוקרטי הקרואטי מכהן כשר ההגנה הלאומית מאז 23 ביולי 2020.

==קישורים חיצוניים==

* 

קטגוריה:קרואטיה: צבא וביטחון
קטגוריה:משרדי ביטחון
קטגוריה:קרואטיה: פוליטיקה
זאק גרנייה

זאק גרנייה (באנגלית: Zach Grenier נולד; 12 בפברואר 1954) הוא שחקן קולנוע וטלוויזיה אמריקאי. הוא ידוע בעיקר בזכות תפקידיו בסרטים מועדון קרב, וטוויסטר, ותפקידיו בסדרות הטלוויזיה "האישה הטובה" ודדווד.

== ביוגרפיה ==
גרנייה נולד בשנת 1954 באנגלווד, ניו ג'רזי. אמו של גרנייה, שהייתה קריינית רדיו פולניה, הכירה את אביו כשעבד כמהנדס סאונד בתחנת הרדיו WBNX בברונקס בסוף שנות ה-30. <ref></ref>

== קריירה ==
תפקידו הראשון בקולנוע היה אחד מקהל בתוכנית רדיו בסרטו של וודי אלן עליו לא קיבל קרדיט ברשימת הקרדיטים בסוף הסרט. באותה שלנ שיחק בסרט הקולנוע "קני". שנה לאחר מכן שיחק בסרט הקולנוע נערה עובדת.

בשנת 1997 החל לשחק התפקיד ראשי בסדרת הטלוויזיה קצרת הימים, "C-16" . <ref>Terrace, Vincent. Encyclopedia of Television Shows, 1925 through 2007 (Jefferson, North Carolina: McFarland & Co., 2008), p.331.</ref>

הוא הופיע בעונה הראשונה של סדרת הטלוויזיה 24. הוא גילם את אנדי קראמד, המהמר שהביא את המגפה לעיר, בסדרת הטלוויזיה דדווד, והופיע בכמה פרקים של סדרת הטלוויזיה חוק וסדר. גרנייה גילם את הבוס של אדוארד נורטון בסרט הקולנוע במועדון הקרב ואת מל ניקולאי בסרט זודיאק, שניהם סרטיו של הבמאי דייוויד פינצ'ר. הוא הופיע בסרט "Talk Radio" משנת 1988 בתור גורו הפיננסים סיד גרינברג, תפקיד שגילם בגרסה הבימתית.

בשנת 1991 החל לשחק בתפקיד חוזר בסדרת הטלוויזיה חוק וסדר. הוא שיחק בשבעה פרקים לאורך השנים.
בסרט טוויסטר משנת 1996, הוא גילם את אדי, עוזרו של ד"ר ג'ונאס מילר.

בשנת 1997 הוא שיחק בסרט הקולנוע דוני בראסקו כמטפל זוגי. הוא שיחק בתפקיד של פרופסור קרדיף בסרט האימה "Pulse" משנת 2006.

ב-2002 הופיע בסדרה 'תרגיע' (פרק 7 בעונה 2) בתפקיד מנהל בכיר ברשת NBC, לה מציע לארי דייוויד את הסדרה המדומיינת על איליין מסיינפלד.

בשנת 2009, הוא הופיע בברודוויי לצד ג'יין פונדה במחזה 33 וריאציות מאת המחזאי מויזס קאופמן, <ref></ref> והעניק לו מועמדות לפרס טוני .

בשנת 2010 לוהק לסדרת הטלוויזיה האישה הטובה בתור דייוויד לי, עורך דין בכיר בחברה. בתחילת העונה החמישית בספטמבר 2013 הוא החל לשחק בתפקיד חוזר בסדרה.<ref name="tvguide_goodwife"></ref> הוא שב לגלם את דייוויד לי בסדרת הספין אוף הטובות לקרב בשנת 2017.2 ב-2022 שיחק בסרט "מילה שלה".

==קישורים חיצוניים==

* 

== הערות שוליים ==

קטגוריה:אמריקאים ממוצא פולני
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1954
בראד פינסטאד

בראדלי הווארד פינסטאד (באנגלית: Bradley Howard Finstad; נולד ב-30 במאי 1976) הוא פוליטיקאי וחקלאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת מינסוטה מאז אוגוסט 2022. טרם היבחרו אל הקונגרס של ארצות הברית היה חבר בית הנבחרים של מינסוטה בשנים 2003–2009, ובתקופת נשיאותו של דונלד טראמפ הוסיף לכהן כמנהל מרחב הפיתוח הכפרי של מחלקת החקלאות של ארצות הברית במינסוטה.

== ביוגרפיה ==
פינסטאד נולד בניו אולם (New Ulm) שבמינסוטה, דור רביעי למשפחה תושבת האזור. הוא גדל בחווה חקלאית שבבעלות משפחתו במחוז בראון. לפיסטאד תואר ראשון בחינוך חקלאי מאוניברסיטת מינסוטה. בתום לימודיו הגבוהים הצטרף פינסטאד למחלקת משאבי האנוש של החברה "כריסטנסן חוות משפחתיות", ולאחר מכן התמנה למנהל אזורי בלשכה החקלאית של מדינת מינסוטה. כעבור זמן מה הצטרף לסגל של חבר הקונגרס מארק קנדי על תקן יועץ לענייני חקלאות. בשנת 2002 נבחר פינסטאד אל בית הנבחרים של מינסוטה, והחל את כהונתו שם ב-7 בינואר 2003. במהלך כהונתו האחרונה בבית המחוקקים המדינתי היה עוזרו של מנהיג סיעת המיעוט.

בטרם עזב את בית הנבחרים ב-2009, היה חבר בוועדה המייעצת לבריאות כפרית תחת מושל מינסוטה טים פולנטי. בשנים 2008–2017 היה פינסטאד מנכ"ל "המרכז למדיניות כפרית ופיתוח", ארגון מחקר מדיניות ללא מטרות רווח שבסיסו בסנט פיטר שבמינסוטה. הוא גם עבד בחברת מחקר וייעוץ חקלאי. בנובמבר 2017 מינה נשיא ארצות הברית דונלד טראמפ את פינסטאד למנהל מרחב הפיתוח הכפרי של מחלקת החקלאות של ארצות הברית במינוסטה. פינסטאד עזב את התפקיד הזה לאחר שטראמפ עזב את הבית הלבן בינואר 2021. לאחר מכן הצטרף לאגודת מגדלי תרנגולי ההודו של מינסוטה כמנכ"ל בפועל.

לאחר שחבר הקונגרס ג'ים הגדורן נפטר בעודו מכהן בבית הנבחרים, הכריז פינסטאד על התמודדותו אל מועמדות המפלגה הרפובליקנית לייצוג מחוז הקונגרס הראשון של מינסוטה בבית הנבחרים של ארצות הברית. בבחירות המקדימות של הרפובליקנים ב-24 במאי 2022 גבר פינסטאד על חבר בית הנבחרים המדינתי ג'רמי מונסון ושבעה מועמדים נוספים, עם 38.1% מהקולות. ביום הבחירות המיוחדות, שהתקיים ב-9 באוגוסט 2022, ניצח את מועמד המפלגה הדמוקרטית ונבחר אל בית הנבחרים של ארצות הברית.

פינסטאד הושבע לתפקידו בידי יושבת ראש בית הנבחרים ננסי פלוסי ב-12 באוגוסט 2022. מאוחר יותר באותו היום הצביע נגד החוק לצמצום האינפלציה שיזם הנשיא ג'ו ביידן.

== קישורים חיצוניים ==

* 

* 
* 
* 

== הערות שוליים ==

קטגוריה:בוגרי אוניברסיטת מינסוטה
קטגוריה:חברי בית המחוקקים של מינסוטה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממינסוטה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1976
אמיר בנאי

אמיר בנאי (נולד ב-8 בדצמבר 2003) הוא שחקן ישראלי.

== ביוגרפיה ==
בנאי נולד בשנת 2003, בנם של הקומיקאית אורנה בנאי והעיתונאי אהרן ברנע. הוריו נפרדו כשהיה כבן שלוש, ומאז הוא גדל עם אמו בתל אביב-יפו. דודיו הם הזמרים מאיר בנאי ואביתר בנאי. בכיתה י"א נשר מלימודיו בבית הספר.

החל מ-2022 בנאי נמצא בזוגיות עם השחקנית נעה ריינהולד, אותה הכיר במהלך צילומי הסדרה "אינפיניטי".

משרת בתיאטרון צה"ל.

== קריירה ==
בנאי למד בקורסי משחק אצל המלהקת גלית אשכול ואצל השחקן והמנחה איתי תורג'מן. 

בשנת 2013, כשהיה בן 10, הוזמן להתארח בתוכנית הסאטירה "מצב האומה", בה השתתפה אמו אורנה.

בשנת 2015 הופיע כילד במספר מערכונים שונים בתוכנית הבידור "ארץ נהדרת".

בשנת 2016 לוהק לתפקיד ראשי במחזמר לילדים "אופוריה – העיר השמחה בעולם" בתיאטרון חיפה, בבימויה של דפנה זילברג. הייתה זו הופעתו הראשונה בתיאטרון, ולאחר מכן החליט לקחת הפסקה מהמשחק.

בשנת 2022 חזר לעולם המשחק כאשר הופיע בסדרת הדרמה "שעת אפס" של כאן 11, בתפקיד אגם. בהמשך אותה שנה הופיע גם בסדרות הנעורים של כאן חינוכית "שקשוקה" בתפקיד אור ו"מיוחדת" בתפקיד עומר, וכן בסדרת הנעורים "אינפיניטי" של ערוץ זום, בתפקיד איתן אלימלך. בסוף אותה שנה עלתה לשידור הסדרה "המתחם ה-25", בה כיכב בנאי בתפקיד אוריה.

בשנת 2023 עלה לשידור סרט הטלוויזיה התיעודי "מסע לפולין" בכאן חינוכית, אשר מתעד את חוויותיהם של חמישה שחקנים צעירים, בהם בנאי, שיצאו למסע לפולין. באותה שנה שיחק את מתן הבן של יניב בסדרה "יניב" שמשודרת ברשת 13. בשנת 2024 עלתה עונתה הרביעית של סדרת הנעורים של כאן חינוכית "מקיף מילאנו", שאליה הצטרף בתפקיד רז.

== פילמוגרפיה ==
{| class="wikitable sortable"
!שנה
!שם
!דמות
!הערות
|-
! colspan="4" |סרטים
|-
|2023
|מסע לפולין
|
|סרט תיעודי טלוויזיוני
|-
! colspan="4" |טלוויזיה
|-
|2013
|מצב האומה
|
| rowspan="2" |תפקיד אורח
|-
|2015
|ארץ נהדרת
|אבישי סמי עופר מנורה מבטחים בן חורין
|-
| rowspan="3" |2022
|שעת אפס
|אגם
|
|-
|אינפיניטי
|אלימלך
|
|-
|המתחם ה-25
|אוריה
|
|-
|2022–2023
|שקשוקה
|אור
|
|-
|2022–הווה
|מיוחדת
|עומר
|
|-
|2023
|יניב
|מתן אלג'ם
|
|-
|2023–2024
|מקיף מילאנו
|רז
|
|}

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
|2022
|פרסי נבחרי השנה של פרוגי
|פריצת השנה במשחק
|המתחם ה-25, מיוחדת, אינפינטי, שקשוקה
|
|}

== אילן יוחסין ==

== קישורים חיצוניים ==

* 
* 

== הערות שוליים ==

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-2003
אל ריסיטאס

חואן חויה בורחה, הידוע בכינויו אל ריסיטאס (בספרדית: Juan Joya Borja, ובכינויו: El Risitas; 5 באפריל 1956 – 28 באפריל 2021) היה קומיקאי ושחקן ספרדי. הוא הפך לתופעת אינטרנט משנת 2015 בשל פרסום סדרת ממים המבוססים על ראיון שנתן ב-2001 בתוכנית הטלוויזיה הספרדית "Ratones coloraos" .<ref></ref><ref></ref>

==ביוגרפיה==
אל ריסיטאס נולד בסביליה ב-5 באפריל 1956. בצעירותו נע בין עבודות, כולל בישול ופריקת שקי מלט.<ref></ref><ref></ref>

הופעתו הראשונה בטלוויזיה הייתה ב-2001, בתוכניתו של חסוס קווינטרו "אל וגאמונדו", שם התראיין בנימה קומית על מצבים שונים בחייו.

הוא הפך למזוהה בשל צחוקו הגבוה והצפצפני, אותו כינה הגרדיאן: "צחוק של דולפין מעשן כבד", וכך קיבל את השם "אל ריסיטאס" ("צחקוקים").<ref></ref>

בשנת 2001 הופיע בתוכנית "Ratones coloraos" של חסוס קווינטרו, ותיאר תקרית שאירעה כשעבד כעוזר במסעדה על שפת הים. הוא סיפר שבלילה הוא השרה מחבתות פאייה באוקיינוס כדי שיתנקו, אך כשחזר בבוקר לאסוף אותן – גילה שהן נשטפו לים בשל הגאות. הסיפור נקטע על ידו לעיתים תדירות בשל צחוקו. סרטון מהראיון הועלה ליוטיוב ב-25 ביוני 2007.<ref></ref>

במרץ 2014 השתמש ארגון "האחים המוסלמים" במצרים בקטעים מהסרטון כדי לעשות פרודיה על המועמד לנשיאות עבד אל-פתאח א-סיסי.<ref></ref> בשנת 2015 זכה הסרטון לפרסום רב, כשהשתמשו בו ברשת כדי להציג את אל ריסיטאס כמהנדס של המקבוק החדש שיצא באותה שנה,<ref></ref> ומאז הפך לתופעת רשת ויראלית.<ref></ref><ref></ref><ref></ref><ref></ref>

===מותו===
בספטמבר 2020 הוא אושפז בבית החולים דה לה קארידד בסביליה, שם נקטעה רגלו בגלל בעיה בכלי הדם.

ב-28 באפריל 2021 הועבר מבית החולים דה לה קארידד לבית החולים "Universitario Virgen del Rocío", בשל הרעה פתאומית במצבו. הוא נפטר מסיבוכים של מחלתו מאוחר יותר באותו יום, בגיל 65.<ref></ref><ref></ref><ref></ref>

==קישורים חיצוניים==

==הערות שוליים==

קטגוריה:שחקני קולנוע וטלוויזיה ספרדים
קטגוריה:קומיקאים
קטגוריה:ספרדים שנולדו ב-1956
קטגוריה:ספרדים שנפטרו ב-2021
רודי קרל

רודי קרל (; 19 בדצמבר 1934 – 7 ביולי 2006) היה בדרן וזמר הולנדי. יחד עם יוהאנס הסטרס ולינדה דה מול נמנה בין ההולנדים המצליחים ביותר שפעלו בגרמניה.<ref name="Movienews"></ref> בנוסף, עבד כמנחה טלוויזיה, והפיק תוכנית משלו בשם Rudi Carrell Show. תחילה הורצה בהולנד, ולאחר מכן החלו לשדרה גם בגרמניה. כזמר, הפיק מספר להיטים ביניהם הגרסת ההולנדית ל-"A Windmill in Old Amsterdam".<ref></ref>

== קורות חייו ==
קרל נולד ב-19 בדצמבר 1934, בעיר אלקמאר שבהולנד. ב-9 בפברואר 1960 השתתף בקדם הלאומי של הולנד לאירוויזיון 1960. הוא הגיע למקום הראשון עם 225 נקודות כשביצע את "Wat een geluk". השיר בוצע גם על ידי אני פלמן, אולם השופטים בחרו את קרל.<ref>[http://natfinals.50webs.com/50s_60s/Netherlands1960.html ESC National Finals - Netherlands 1960]</ref> ב-29 במרץ אותה השנה עלה על בימת תחרות הזמר של האירוויזיון כדי לבצעו מול שופטיה. עם תום הקראת התוצאות התמקם קרל במקום ה-12 עם שתי נקודות.<ref name="1960detailed"></ref>

החל משנות ה-60 עד שנות ה-90 זכה Rudi Carrell Show להצלחה גבוהה בגרמניה. היא התבססה על קונספט דומה של Pop Idol או Star Search, והביאה לידי ביטוי את ז'אנר הפופ הגרמני עם זמרים כמו אלכסיס ומארק קלר. בנוסף, חוג ההצלחה של התוכנית התרחב משמעותית גם למדינות שאינן דוברות גרמנית, כמו סלובניה.

ב-1987 גרם קרל למשבר ביחסי איראן–גרמניה. הוא הפיק מערכון בו נשים עטורות חג'אב משליכות את התחתונים שלהן על אדם שלבוש כמו המנהיג העליון של איראן, רוחאללה ח'ומייני. ממשלת איראן גירשה שני דיפלומטים גרמניים משטחה וסגרה לצמיתות מכון גתה בטהרן.<ref></ref><ref>[https://www.theguardian.com/media/2006/aug/03/broadcasting.guardianobituaries Rudi Carrell], The Guardian, 3 August 2006</ref>

בריאיון למגזין Bunte אישר בנובמבר 2005 כי הוא חולה בסרטן הריאה. הוא נפטר ב-7 ביולי 2006 בברמן שבגרמניה, בגיל 71.

== קישורים חיצוניים ==

* 

== הערות שוליים ==

קטגוריה:זמרים הולנדים
קטגוריה:נציגי הולנד באירוויזיון
קטגוריה:משתתפי אירוויזיון 1960
קטגוריה:הולנדים שנולדו ב-1934
קטגוריה:הולנדים שנפטרו מסרטן הריאה
קטגוריה:הולנדים שנפטרו ב-2006
קטגוריה:מחלוקות דתיות בטלוויזיה
ברנדון סופי

באנו-ז'וניור ברנדון דפלו סופי (בצרפתית: Beanou-Junior Brandon Deflo Soppy; נולד ב-21 בפברואר 2002 באוברווילייה שבצרפת) הוא כדורגלן צרפתי המשחק בעמדת המגן הימני בקבוצת אטאלנטה מהסרייה א'.

== קריירת מועדונים ==
סופי החל לשחק כדורגל במחלקת הנוער של CFF פריז, ובשנת 2017 הצטרף למחלקת הנוער של סטאד רן. ב-22 באוגוסט 2020 ערך את הופעת הבכורה שלו במועדון, בתיקו 1-1 נגד ליל במסגרת המחזור הראשון בליגת העל הצרפתית לעונת 2020/2021. ב-28 באוקטובר ערך את הופעת הבכורה שלו בליגת האלופות, בהפסד 0–1 לסביליה במסגרת שלב הבתים לעונת 2020/2021. הוא ערך עשר הופעות ליגה במדי המועדון, והוסיף שתי הופעות בליגת האלופות.

ב-30 באוגוסט 2021 חתם סופי באודינזה מהסרייה א'. ב-12 בספטמבר ערך את הופעת הבכורה שלו במועדון, בניצחון 0–1 על ספציה במסגרת המחזור השלישי בליגה לעונת 2021/2022. בסך הכל ערך 29 הופעות ליגה במדי המועדון.

ב-19 באוגוסט 2022 חתם סופי באטאלנטה מהסרייה א'.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני סטאד רן
קטגוריה:כדורגלני אודינזה
קטגוריה:כדורגלני אטאלנטה
קטגוריה:צרפתים שנולדו ב-2002
מסיבת יום ההולדת (סרט)

מסיבת יום ההולדת (באנגלית: The Birthday Party) הוא סרט הנפשה קצר אמריקאי של מיקי מאוס שיצא לראשונה בשנת 1931, כחלק מסדרת הסרטים הקצרים "מיקי מאוס".<ref name="ultimate" /> זהו הסרט הקצר ה-25 של מיקי מאוס שהופק והראשון באותה השנה.<ref name="movies"></ref>

== עלילה ==
מיני מאוס עורכת מסיבת יום הולדת הפתעה למיקי מאוס, כשהוא נכנס הביתה חבריו מקיפים אותו, שרים ורוקדים לו. מהמטבח מגיע חזיר טבח ומגיש למיקי עוגת יום הולדת, אך מיקי, שנושף כל כך חזק בכדי לכבות את הנרות, מעיף את כל העוגה על פניו של החזיר.

מיקי פותח את המתנה שמיני הכינה לו - פסנתר קטן, שתואם לאחד של מיני - ושני העכברים מנגנים ושרים את "I Can't Give You Anything but Love, Baby", שיר פופולרי אמריקאי של ג'ימי מקיו והפזמונאית דורותי פילדס. אחר כך הם מנגנים את השיר "Darktown Strutters' Ball" כאשר האורחים רוקדים. לאחר זמן מה, שרפרפי הפסנתר משתלטים על ביצוע הנגינה בעוד מיקי ומיני מצטרפים לריקוד. גם הוראס הורסקולר וקלרבל הפרה זוכים להופעת ריקוד נמרץ.

כשהוא ניגש לקסילופון, מיקי מנגן את "Home! Sweet Home!" מאת המלחין האנגלי הנרי ראולי בישופ, ולאחר מכן מלווה את נגינתה של מיני לשיר הרגטיים "Twelfth Street Rag". הקסילופון מתרגש ומתעורר לחיים ומיקי רוכב עליו כמו ברודיאו בניסיון להשתלט עליו, אך בסופו של דבר גומר עם אקווריום מעל ראשו.

== דמויות ומדבבים ==
* מיקי מאוס - וולט דיסני
* מיני מאוס - מרסלייט גארנר
* הוראס הורסקולר
* קלרבל הפרה

== יום הולדתו של מיקי מאוס ==
מיקי מאוס היה קצת יותר מגיל שנתיים בשלב זה, לאחר שהופיע לראשונה ב"ספינת הקיטור וילי" בנובמבר 1928. יום ההולדת ה"רשמי" של מיקי השתנה לעיתים קרובות - וולט דיסני הכריז בשנת 1933 שיום ההולדת של מיקי היה 1 באוקטובר,<ref></ref> וברצועת הקומיקס של מיקי מאוס, מיקי חגג את יום הולדתו ה-7 ב-28 בספטמבר 1935.<ref></ref> סרט היום הולדת הבא של מיקי, "מסיבת יום ההולדת של מיקי", שוחרר ב-7 בפברואר 1942. זה היה רק בשנות ה-70 המוקדמות שדייב סמית', ארכיונאי מטעם אולפני ההנפשה של וולט דיסני, קבע שתאריך הקרנת הבכורה של "ספינת הקיטור וילי" הוא 18 בנובמבר, ותיקן זאת כיום הולדתו הרשמי של מיקי.<ref></ref>

== ביקורת ==
בספרו "הסרטים של מיקי: סרטי הקולנוע של מיקי מאוס", הייס גרוב כותב: "המאפיין המדהים ביותר של הסרט הוא סצנה קצרה בהתחלתו, מונפשת על ידי טום פאלמר: מיקי ומיני ששואלים זה את זה בביישנות האם הם בסדר, עשוי להוות את הדיאלוג המצחיק הראשון בתולדות דיסני. לפחות, זו דוגמה נפלאה של הנפשת הדמות, ומבססת באלגנטיות את מערכת היחסים בין השניים."<ref name="movies" />

עיתון חדשות הקולנוע "The Film Daily" ב-1 בפברואר 1931 פרסם: "סרט מצויר של מיקי מאוס בו בעלי החיים עורכים מסיבת יום הולדת, הכוללת עוגה ענקית. הם עוברים כמה תעלולים חכמים ובסך הכל מדובר בהנפשה מלאת מרץ, המתאימה לסטנדרט של סדרת וולט דיסני".<ref></ref>

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
קבוצת רכיבים קשירים היטב

דוגמה לקבוצת רכיבים קשירים חזק.
קבוצת רכיבים קשירים היטב (באנגלית: Strongly Connected Component, SCC) היא חלוקה של גרף מכוון וקשיר לרכיבים קשירים היטב, כאשר כל רכיב קשיר היטב מחובר למשנהו באמצעות צלע מכוונת (חד-כיוונית), מה שמביא לידי קבלת גרף מכוון וקשיר העשוי מקבוצת רכיבים קשירים היטב.

==הגדרה==
רכיב קשיר היטב הוא קבוצת קודקודים המוכלת בגרף G כך שבין כל שני קודקודים קיים מסלול. רכיב קשיר היטב מסתיים כאשר ניתן להגיע מקודקוד אחד לקודקוד אחר בגרף G, אך לא ניתן לחזור באותה הדרך (כלומר קיימת בניהם צלע מכוונת שיוצרת מסלול חד-כיווני).

גרף הרכיבים קשירים היטב שמסומן בG-SCC מכיל בתוכו את (V-SCC, E-SCC), אם בין שני רכיבי SCC יש צלע שמגשרת בין שניהם, אזי גם בתוך E-SCC תהיה קיימת צלע בהתאם לקודקודים שב-V-SCC.

=====תכונות הגרף=====
* G-SCC הוא גרף מכוון חסר מעגלים.
* אם נבצע שחלוף בגרף, אנו נקבל את אותה קבוצת קודקודים V-SCC, וב-E-SCC אנו נקבל את אותם צלעות, כאשר כל זוג קודקדים בצלע התחלף עם האחר, גרך זה יסומן ב-G-transpose.
* אם קיימת צלע (u,v) ב-E-SCC, אזי הצלע (v,u) אינה קיימת.

====מציאת קבוצת רכיבים קשירים חזק של גרף G====
על מנת למצוא קבוצת רכיבים קשירים היטב של גרף נתון G, נשתמש בהרצת אלגוריתם חיפוש לעומק. מתחילים בהרצה של האלגוריתם ובהרכבת קבוצות הרכיבים הקשירים היטב. בהמשך בודקים האם קיימות צלעות בין שני רכיבי SCC שונים. אם לא קיימת צלע כלשהי בין שני רכיבי ה-SCC הרי שאין ביניהם צלע (וגם ב-E-SCC לא תהיה צלע), אם קיימת צלע כיוונית רק מרכיב SCC אחד לאחר, הרי שהם שניהם רכיבים SCC מקושרים באמצעות צלע (וב-E-SCC תהיה קיימת צלע), אם קיימות שתי צלעות לפחות המחברות בצורה דו-כיוונית בין רכיבי ה-SCC, הרי שקיבלנו סתירה, שכן שני רכיבי ה-SCC הללו הם אותו רכיב SCC. מכאן קיבלנו קבוצת רכיבים קשירים חזק של גרף G.

== ראו גם ==

* קליקה (תורת הגרפים)

==קישורים חיצוניים==
* 

קטגוריה:תורת הגרפים
מריו באנוז'יץ'

מריו באנוז'יץ (בקרואטית: Mario Banožić; נולד ב-10 במרץ 1979) הוא פוליטיקאי קרואטי ממפלגת האיחוד הדמוקרטי הקרואטי. מכהן כשר ההגנה מאז 23 ביולי 2020. בעבר כיהן כשר לנכסי המדינה בין השנים 2019–2020.

==ביוגרפיה==
באנוז'יץ' נולד בווינקובצי ב-10 במרץ 1979. ב-2002 השלים תואר ראשון בכלכלה באוניברסיטת אוסייק, וב-2008 השלים תואר שני. הוא החל בקריירה ציבורית, וב-2009 מונה לראש מחלקת התיירות במועצת מחוז ווקוברסקו-סריים. שנה לאחר מכן מונה לעוזר ראש המחלקה האדמיניסטרטיבית לפיתוח אזורי ושיתוף פעולה בינלאומי במחוז. ב-2013 השלים את הדוקטורט שלו בכלכלה. באותה שנה מונה לראש שירות המומחים לביקורת פנימית של מחוז ווקוברסקו-סריים. ב-2018 הצטרף למפלגת האיחוד הדמוקרטי הקרואטי והפך לאחד מחברי הוועד המרכזי של המפלגה. ב-22 ביולי 2019 הוא מונה לשר לנכסי המדינה בממשלתו הראשונה של אנדריי פלנקוביץ'. ב-23 ביולי 2020 הפך לשר ההגנה בממשלתו השנייה של פלנקוביץ'.

==קישורים חיצוניים==

* 

* [https://vlada.gov.hr/o-vladi/clanovi-vlade/clanovi-vlade-128/mario-banozic/26407 מריו באנוז'יץ'] באתר ממשלת קרואטיה
* [https://www.facebook.com/MinistarBanozic/likes מריו באנוז'יץ'] בפייסבוק

קטגוריה:פוליטיקאים קרואטים
קטגוריה:שרי הגנה
קטגוריה:קרואטים שנולדו ב-1979
אבי ניר-פלדקליין

אבי (אברהם) ניר-פלדקליין (נולד ב-13 באוקטובר 1962) הוא דיפלומט ישראלי שמכהן כשגריר ישראל בנורווגיה וכשגריר לא-תושב באיסלנד.<ref></ref> כיהן כסמנכ"ל משרד החוץ, כשגריר ישראל בקמרון, בנפאל ובווייטנאם, וכציר ישראל בגרמניה.

== ביוגרפיה ==
ניר-פלדקליין נולד וגדל בראשון לציון, בן ליצחק (איציק) ניר (פלדקליין) ומירה (לבית פיכמן), והוא נקרא על שם דודו אברהם פלדקליין<ref></ref> שנפל במלחמת השחרור והיה שחמטאי כשרוני.<ref>לימים נקראה על שמו הנבחרת הבכירה של מועדון ראשון לציון, המשחקת בליגה הלאומית</ref>

את לימודיו היסודיים עשה בבית הספר חביב ואת לימודי התיכון החל בגימנסיה הריאלית והשלימם בגימנסיה "אריאל". לאחר מכן התגייס לצה"ל ושירת בחיל ההנדסה.

את שירותו הדיפלומטי החל בשנת 1991 כצוער במשרד החוץ, ובשנה האחרונה להכשרתו נשלח לסין להשתלמות באוניברסיטת בייג'ינג, על ידי משרד החוץ וקרן רוטשילד. בהמשך, היה הדיפלומט הישראלי הראשון לשרת בשנגחאי, שם שימש שלוש שנים כסגן הקונסול ושנתיים כסגן השגריר בתאילנד. בשנת 1999 שב לישראל ושירת כשנה כדסקאי בחטיבת דרום-מזרח ומזרח אסיה במשרד החוץ.

לקראת סוף שנת 2000 נשלח לתפקידו הראשון כשגריר, וכיהן כשגריר ישראל בנפאל במשך כשלוש שנים. עם סיום תפקידו זה שימש כשגריר ישראל בווייטנאם וכשגריר לא-תושב בלאוס. בשנת 2005 חזר שוב לישראל והחל את תפקידו כראש מחלקת צפון-מזרח אסיה במשרד החוץ.

בשנים 2007–2009 שימש כשגריר ישראל בקמרון וכשגריר לא-תושב ברפובליקה המרכז-אפריקאית, בגינאה המשוונית, בגבון וב. בתקופה זו קידם בין היתר את משחק השחמט בקמרון.<ref></ref>

ב-2009 מונה לקונסול הכללי הראשון של ישראל בדרום-מזרח סין. ב-2012 חזר לישראל לכהן כראש חטיבת אסיה והפסיפיק במשרד החוץ ואחר כך כראש האגף בפועל. בשנת 2014 מונה לציר ישראל בגרמניה.

באפריל 2017 קיימו אנשי השגרירות בברלין את ישיבתם השבועית בווילה ואנזה, שבה הוחלט על הפתרון הסופי להשמדת יהודי אירופה. ניר-פלדקליין, שניהל את הישיבה, פתח ואמר: <ref></ref>

בספטמבר 2019 מונה לראש חטיבת אירופה במשרד החוץ, ולאחר כשנה היה לסמנכ"ל משרד החוץ.

בדצמבר 2021 מונה לשגריר ישראל בנורווגיה ולשגריר לא-תושב באיסלנד, ובספטמבר 2022 הגיש את כתב האמנתו למלך נורווגיה האראלד החמישי.

== השכלה וחיים אישיים ==
ניר-פלדקליין הוא בעל תואר ראשון בלימודי מזרח אסיה מהאוניברסיטה העברית בירושלים. נשוי לאיריס, ואב לשניים.

== קישורים חיצוניים ==
* 
* 

== הערות שוליים ==

קטגוריה:בוגרי בית הספר חביב
קטגוריה:בוגרי האוניברסיטה העברית בירושלים
קטגוריה:דיפלומטים ישראלים
קטגוריה:עובדי משרד החוץ
קטגוריה:ראשון לציון: אישים
קטגוריה:שגרירי ישראל בנורווגיה
קטגוריה:שגרירים בווייטנאם
קטגוריה:ישראלים שנולדו ב-1962
קצ'ופה

שמאל
קצ'ופה הוא תבשיל ירקות ובשר ממטבח איי כף ורדה, הנחשב למאכל הלאומי של המדינה. הוא נפוץ גם בקרב הפזורה העולמית של ילידי כף ורדה.

קצ'ופה הוא נזיד המבושל בבישול איטי - עד ארבע שעות. הוא מורכב מגרעיני תירס מיובשים , פולי שעועית, שורש קסאווה, בטטה, דג או בשר - בקר, עוף, עז או נקניק - ותכופות גם נקניק דם. לכל אי באיי כף ורדה יש גרסה מקומית משלו לתבשיל.

תוכן המרכיבים של התבשיל עשוי להשתנות לפי עושר היבול החקלאי בשנה מסוימת ולפי הישג ידה של המשפחה.

גרסה נוספת של המאכל היא קצ'ופה מטוגנת - שאריות של קצ'ופה, המטוגנות ומוגשות כארוחת בוקר ביחד עם ביצה, נקניק, או דג מקרל מטוגנים.

הקצ'ופה היא מאכל פופולרי גם בסאו טומה ופרינסיפה, שם מוסיפים לו שעועית ירוקה ופול. ככל הנראה היא הובאה לשם מכף ורדה על ידי תושבים שהוגלו לעבדות.

==קישורים חיצוניים==

* [https://web.archive.org/web/20061205234921/http://www.umassd.edu/specialprograms/caboverde/cachupa.html קצ'ופה], באתר אוניברסיטת מסצ'וסטס בדארטמות', מאורכב באתר Web Archive

קטגוריה:נזיד
קטגוריה:מאכלי בשר
קטגוריה:מאכלי קטניות
קטגוריה:מאכלי תירס
קטגוריה:מטבחי אפריקה
קטגוריה:כף ורדה: תרבות
The Way I Am (שיר של צ'ארלי פות')

"The Way I Am" הוא סינגל של הזמר-יוצר האמריקאי, צ'ארלי פות', שיצא, על ידי חברת התקליטים אטלנטיק רקורדס, ב-24 ביולי 2018, כסינגל החמישי והאחרון מתוך אלבום האולפן השני שלו, Voicenotes. השיר יצא בתחילה כסינגל השיווקי השני מהאלבום ב-3 במאי 2018. השיר נכתב על ידי צ'ארלי פות' ויעקב כשר, והופק על ידי צ'ארלי פות'.

== וידאו קליפ ==
הווידאו קליפ, שבוים על ידי קולין טילי, יצא בערוץ היוטיוב של צ'ארלי פות' ב-9 ביולי 2018.<ref></ref><ref></ref><ref name="imdb-mullen"></ref><ref></ref> סלבטור מייקי, מ-The Fader , ציין כי הווידאו קליפ הוא "חזרה אסתטית נחמדה לסוף שנות ה-90",<ref name="Fader"></ref> בעוד שמקישנה פייר, מ-PopSugar סברה שדמותו של פות' מזכירה את ג'ורדן קטלאנו מסדרת הטלוויזיה אלה הם חיי.<ref></ref>

== הופעות חיות ==
ב-22 ביוני 2018, פות' ביצע את השיר לראשונה בפרסי המוזיקה של רדיו דיסני לשנת 2018.<ref></ref><ref></ref> ב-17 ביולי 2018, הוא ביצע את השיר ב-The Tonight Show Starring Jimmy Fallon. ב-20 ביולי 2018, הוא ביצע את השיר ב-Today .<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| 3 במאי 2018
| הורדה דיגיטלית
| rowspan="2" |מקורית
| rowspan="6" |אטלנטיק רקורדס
|<ref name="Billboard"></ref>
|-
! scope="row" | ארצות הברית
| 24 ביולי 2018
|להיט רדיו עכשווי
|<ref></ref>
|-
! rowspan="4" scope="row" |עולמי
| 27 ביולי 2018
| rowspan="4" | הורדה דיגיטלית
| רמיקס של עדן פרינס
|<ref name="iTunes"></ref>
|-
| 17 באוגוסט 2018
|רמיקס של טסקה בלאק
|<ref name="iTunes3"></ref>
|-
| rowspan="2" | 7 בספטמבר 2018
|אקוסטית
|<ref name="iTunes2"></ref>
|-
| רמיקס של סלושי
|<ref name="iTunes1"></ref>
|-
! scope="row" |איטליה
| 14 בספטמבר 2018
|להיט רדיו עכשווי
|מקורית
|וורנר מיוזיק גרופ
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:וידאו קליפים שבוימו על ידי קולין טילי
קטגוריה:בלדות פופ
קטגוריה:סינגלים בהוצאת אטלנטיק רקורדס
טופי רייטאנן

טופי אולי ויהטו רייטאנן (בפינית: Topi Olli Vihto Raitanen; נולד ב-7 בפברואר 1996) הוא אתלט פיני, אלוף אירופה (מינכן 2022) בריצת 3000 מטר מכשולים.

== קריירה מקצועית ==
=== 2018 ===
באליפות אירופה שנערכה בחודש אוגוסט בברלין שבגרמניה סיים רייטאנן במקום שמיני בגמר ריצת 3000 מטר מכשולים בתוצאה של 8:40.11 דקות.

=== 2019 ===
באליפות אירופה באולם שנערכה בחודש מרץ בגלאזגו שבממלכה המאוחדת סיים רייטאנן במקום 13 במוקדמות ריצת 3000 מטר בתוצאה של 7:55.71 דקות, ולא העפיל לגמר.

באליפות העולם שנערכה בחודש אוקטובר בדוחה שבקטר סיים רייטאנן במקום 29 במוקדמות ריצת 3000 מטר מכשולים בתוצאה של 8:32.44 דקות, ולא העפיל לגמר.

=== 2021 ===
באולימפיאדת טוקיו שנערכה בחודשים יולי-אוגוסט בטוקיו שביפן סיים רייטאנן במקום שמיני בגמר ריצת 3000 מטר מכשולים בשיא אישי חדש של 8:17.44 דקות.

=== 2022 ===
באליפות העולם שנערכה בחודש יולי ביוג'ין שבארצות הברית סיים רייטאנן במקום 37 במוקדמות ריצת 3000 מטר מכשולים בתוצאה של 8:43.01 דקות, ולא העפיל לגמר.

==== אלוף אירופה ====
באליפות אירופה שנערכה בחודש אוגוסט במינכן שבגרמניה זכה רייטאנן במדליית זהב בריצת 3000 מטר מכשולים בתוצאה של 8:21.80 דקות, לפני אחמד עבד אל-וחיד מאיטליה (8:22.35 דקות) ואוסמה זוגלאמי מאיטליה (8:23.44 דקות).

== שיאים אישיים ==
=== אצטדיון ===
* ריצת 800 מטר: 1:48.92 דקות (2018)
* ריצת 1500 מטר: 3:41.88 דקות (2018)
* ריצת 3000 מטר: 7:56.10 דקות (2019)
* ריצת 3000 מטר מכשולים: 8:17.44 דקות (2021)
* ריצת 5 קילומטר: 13:43 דקות (2019)

=== אולם ===
* ריצת 1500 מטר: 3:49.63 דקות (2018)
* ריצת 3000 מטר: 7:55.71 דקות (2019)

==קישורים חיצוניים==

קטגוריה:ספורטאים פינים
קטגוריה:רצי 3000 מטר מכשולים
קטגוריה:אלופי אירופה באתלטיקה
קטגוריה:פינים שנולדו ב-1996
קטגוריה:רצים באולימפיאדת טוקיו (2020)
ג'וש גרין (פוליטיקאי)

ג'ושוע בות' גרין (באנגלית: Joshua Booth Green; נולד ב-11 בפברואר 1970) הוא פוליטיקאי ורופא אמריקאי המכהן כמושל הוואי התשיעי מאז דצמבר 2022. גרין, חבר המפלגה הדמוקרטית, כיהן בעבר כסגן המושל וכחבר בית המחוקקים המדינתי של הוואי, תחילה בבית הנבחרים ולאחר מכן בסנאט. הוא נבחר למשרד המושל לאחר שזכה בבחירות 2022, כמועמד המפלגה הדמוקרטית.

== ביוגרפיה ==
גרין נולד בקינגסטון שבמדינת ניו יורק וגדל בפיטסבורג שבפנסילבניה במשפחה יהודית. את לימודיו הגבוהים עשה במכללת סווארת'מור, ולאחר מכן הוסיף ללמוד בבית הספר לרפואה של אוניברסיטת המדינה של פנסילבניה. גרין הגיע להוואי כדי לשרת בחיל שירותי הבריאות הלאומי של מחלקת הבריאות ושירותי האנוש של ארצות הברית כרופא באי הגדול של הוואי. הוא נשאר רופא במחלקות המיון הכפריות של הוואי בעת שירותו הציבורי.

ב-2 בנובמבר 2004 נבחר גרין לבית הנבחרים של הוואי, שם ייצג את מחוז הבחירה השישי בטרם נבחר אל הסנאט המדינתי ב-2008. בסנאט היה יושב ראש ועדת הבריאות ושירותי האנוש ושימש כעוזר מנהיג סיעת הרוב. בסנאט, גרין קידם יוזמה ליצירת ביטוח בריאות חובה לילדים על הספקטרום האוטיסטי, וחקיקה זו נכנסה לתוקף ב-1 בינואר 2016. במהלך 2018 פעל למען הגנה משפטית עבור הורים עם מוגבלויות שילדיהם נלקחו מהם בשל נכותם. הוא גם תמך בהעלאת הגיל המינימלי לרכישת מוצרי טבק וסיגריות אלקטרוניות מ-18 ל-21, מה שהפך את הוואי למדינה הראשונה לעשות כן.

בבחירות 2018 התמודד גרין לתפקיד סגן מושל הוואי לצד המושל דייוויד איגה, והשניים נבחרו בבחירות הכלליות. איגה הטיל על גרין לטפל במשבר ההומלסים בהוואי, וקרא לו להשתמש ברקע הרפואי שלו כדי להתייחס לאופן שבו מחלות נפש והתמכרות משפיעות על דרי הרחוב בהוואי. ב-3 במרץ 2020 מונה גרין כאיש הקשר של ממשלת הוואי עם קהילת שירותי הבריאות המקומית בכל הנוגע למגפת הקורונה בארצות הברית.

באוגוסט 2019 הודיע גרין כי שוקל בכובד ראש התמודדות לתפקיד המושל בבחירות 2022. הוא השיק את מסע הבחירות שלו באורח רשמי ב-10 בפברואר 2022. הוא זכה בפריימריז הדמוקרטי ב-13 באוגוסט. בבחירות זכה גרין בכ-67% מהקולות ונבחר לתפקיד מושל הוואי.

== קישורים חיצוניים ==

* 
* 

==הערות שוליים==

קטגוריה:בוגרי מכללת סווארת'מור
קטגוריה:בעלי תואר דוקטור מאוניברסיטת המדינה של פנסילבניה
קטגוריה:רופאים אמריקאים
קטגוריה:חברי בית המחוקקים המדינתי של הוואי
קטגוריה:יהודים חברי בתי המחוקקים של מדינות ארצות הברית
קטגוריה:סגני מושלי הוואי
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1970
סגן מושל הוואי

סגן מושל הוואי (באנגלית: Lieutenant Governor of Hawaii) הוא סגנו של מושל הוואי ומשרה חוקתית במדינת הוואי. כמפורט בפרק חמש, סעיפים 2 עד 6, בחוקת הוואי – סגן המושל הוא יד ימינו של המושל ואחראי על סוכנויות ממשלתיות אחדות. נושא המשרה נבחר בבחירות ישירות בידי תושבי הוואי באותו פתק הצבעה לצד המושל, ומשמש דה יורה כמזכיר המדינה בהוואי.

נושא המשרה הופך למושל דה פקטו של הוואי במקרה שהמושל נבצר מלמלא את תפקידיו. מבחינה היסטורית, מבין 14 סגני מושלי הוואי, רק שניים היו חברי המפלגה הרפובליקנית, בעוד השאר היו חברי המפלגה הדמוקרטית. שלושה מהם המשיכו לתפקיד המושל: ג'ורג' אריושי, בן קאייטנו וג'ון ואיהי השלישי.

סגן המושל של הוואי מוגבל לשתי קדנציות בנות ארבע שנים כל אחת. ההשבעה לתפקיד מתקיימת ביום שני הראשון של דצמבר ביחד עם זו של המושל לאחר בחירתם למשרותיהם. כהונה בודדת מסתיימת בצהריים ארבע שנים לאחר מכן. על סגן המושל להיות בן שלושים לפחות ולהיות תושב הוואי חמש שנים רצופות טרם יום הבחירות. בניגוד למדינות אחרות בארצות הברית, תפקידו של סגן המושל הוא במשרה מלאה ויש איסור על המשך עבודה במקצועות אחרים או בתפקידים בשכר במהלך הכהונה.

== קישורים חיצוניים ==

* 

==הערות שוליים==

קטגוריה:הוואי
*
מצטער (שיר)

"מצטער" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק.

== רקע וכתיבה ==
השיר נכתב והולחן על ידי רחל שפירא והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-10 במאי 1988 בשבוע לאחר מכן נכנס לדירוג במקום ה-11. ב-21 ביוני 1988 עלה השיר למקום הראשון, שם שהה שבועיים רצופים. לבסוף, ב-23 באוגוסט, לאחר ארבעה עשר שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום הראשון – שירו היחידי של אדם שעשה זאת. באותה שנה זכה אדם בתואר "זמר השנה".

== תוכן השיר ==
הבית הראשון של השיר מדבר על גבר מצטער בפני אישה על מקרה חמור שקרה ביניהם. האישה מתוארת כמסומרת והמומה, ובעוד שמסופר כי במקרה עליו הגבר מצטער הוא איבד שליטה. לאחר מכן מתחיל הפזמון, "טו טו טו טו...". בבית השני מסופר כי על-אף רצונה של האישה להפסיק בוויכוח, הגבר המשיך להתעקש ולגדף אותה. בבית האחרון הגבר מבין את חומרת מעשיו, ומתנצל בפני האישה. הוא טוען כי לאורך כל המקרה לא הפסיק לדאוג לה. נטען על ידי ארגונים פמיניסטיים ישראליים כי השיר נכתב על מקרה אונס, בו האנס מצטער על מעשיו. אדם הכחיש טענות אלו ואף ציין כי "מצטער" נכתב על ידי שפירא, אחת מהפזמונאיות הישראליות המוכרות ביותר ופעילה פמיניסטית.

== מיקומי שיא ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
מכור לאהבה

"מכור לאהבה" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק.

== רקע וכתיבה ==
השיר נכתב והולחן על ידי קן ברג'ס נאוה ברוכין והופק על ידי יזהר אשדות. את הגרסה העברית תרגם אהוד מנור. הוא הוצג כמועמד לכניסה למצעד הפזמונים השבועי של רשת ג' ב-8 בנובמבר 1988 בשבוע לאחר מכן נכנס לדירוג במקום ה-27. ב-28 בפברואר 1989 עלה השיר למקום השלישי – המיקום הגבוה ביותר אליו הגיע. לבסוף, ב-11 באפריל, לאחר עשרים שבועות רצופים, יצא מהמצעד השבועי. במצעד הפזמונים העברי השנתי ב-1989 דורג במקום ה-27.

== תוכן השיר ==
במרכז מילות השיר עומד גבר שממאן להכיר בפרידת בת-זוגו ממנו. הוא מתחיל לפתח התמכרות ליופיה, לריחה, לשיערה, לעיניה ולגופה לאחר הפרידה. לעומת זאת, היא בחרה גבר אחר על פניו, שמפתח התמכרות דומה אליה. בפזמון מסביר הגבר כי הוא אינו מוכן להיגמל מההתמכרות שלו אל פרודתו, כיוון שזה גורם לו לתחושת חנק בגרון.

== מיקומי שיא ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שתורגמו לעברית
קטגוריה:סינגלים בהוצאת הד ארצי